[{"text_idx": "#000005", "text": "Sgwrs Wefreiddiol yn Ehangu Gorwelion Cosmig"}, {"text_idx": "#000006", "text": "A fydd se\u0302r yn yr awyr am byth? A fydd y ddynoliaeth yn crwydro\u2019r cosmos yn dragwyddol? Beth fydd dyfodol ein bydysawd? Dyma rai o\u2019r cwestiynau a ofynnwyd gan yr Astroffisegydd enwog, y cyn-fyfyriwr a\u2019r Cymrawd Anrhydeddus, yr Athro Geraint F. Lewis, wrth iddo ymweld a\u0302 Grw\u0302p Colegau NPTC yr wythnos diwethaf."}, {"text_idx": "#000007", "text": "Ymunom a\u0302\u2019r Athro Lewis, Athro Astroffiseg yn Athrofa Sydney ar gyfer Seryddiaeth, ar gyfer taith drwy\u2019r gofod ac amser yng Ngholeg Castell-nedd. Yn ei seminar tri chwarter awr, dan y teitl \u2018Bywyd, y Bydysawd a Mi\u2019, siaradodd yr Athro Lewis a\u0302 myfyrwyr am bynciau syfrdanol fel canibaliaeth galaethog, lensys disgyrchol ac ynni tywyll, yn ogystal a\u0302 dweud wrthym am ei daith ei hun o Grw\u0302p Colegau NPTC i Brifysgol Sydney."}, {"text_idx": "#000009", "text": "Yn ei seminar, bu\u2019r Athro Lewis yn twrio i un o bynciau mwyaf dyrys ein cyfnod, sef y mater o ffiseg tywyll! Eglurodd fod rhan fawr o\u2019i waith yn canolbwyntio ar \u2018ochr dywyll\u2019 y bydysawd. Ar raddfa eang, mae ei raglen yn cynnwys edrych ar ddylanwad ynni tywyll a mater tywyll ar esblygiad a thynged terfynol y bydysawd. Dywedodd yr Athro Lewis wrth y myfyrwyr am y miloedd o gosmolegwyr ar draws y byd sydd ar hyn o bryd yn gweithio rownd y cloc i ddod o hyd i atebion a fydd yn newid ein bydysawd am byth."}, {"text_idx": "#000010", "text": "Yna heriodd yr Athro Lewis y myfyrwyr i ddilyn eu breuddwydion, gan ddweud wrthynt am \u201csicrhau bod gennych ddiddordeb a\u2019ch bod yn dymuno ei wneud, a gwrandewch ar gyngor.\u201d Ar ddiwedd y seminar, gofynnodd yr Athro Lewis rai cwestiynau allweddol i ni eu hystyried: \u201cA oes ffiseg tywyll\u201d a \u201csut gallai\u2019r bydysawd fod wedi bod yn wahanol?\u201d Atebodd hefyd nifer o gwestiynau gan gosmolegwyr brwd yn y gynulleidfa, yn cynnwys: \u201cP un yw eich hoff alaeth\u201d ac \u201ca oes bywyd yn y cosmos?\u201d"}, {"text_idx": "#000011", "text": "Os nad oeddech yn gallu ymuno a\u0302 ni ar gyfer seminar yr Athro Lewis, gallwch ei wylio yn llawn drwy glicio yma."}, {"text_idx": "#000012", "text": "Arhoswch i glywed cyfweliad unigryw gyda\u2019r Athro Lewis, lle rydym yn ymchwilio\u2019n ddyfnach i waith ei fywyd a darganfod beth wnaeth ei ysbrydoli i ddod yn un o gosmolegwyr mwyaf blaenllaw y byd."}]